
ДО

ОБЩИНСКИ СЪВЕТ

БУРГАС

Д О К Л А Д Н А  З А П И С К А

ОТ 

ДИМИТЪР НИКОЛОВ – КМЕТ НА ОБЩИНА БУРГАС 

ОТНОСНО:  Даване съгласие за издаване на запис на заповед в полза на Държавен фонд „Земеделие“ – Разплащателна агенция  като обезпечение, гарантиращо пълния размер на авансовото плащане за 2021г. по договор за БФП № МДР-ИП-01-86/20.07.2018 г. за текущи разходи и популяризиране на стратегията за ВОМР по проект: „Изпълнение на стратегия за водено от общностите местно развитие на МИРГ Бургас-Камено“. 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Местна инициативна рибарска група (МИРГ) Бургас-Камено реализира проект „Изпълнение на стратегия за водено от общностите местно развитие на МИРГ Бургас-Камено“, финансиран по Програма за морско дело и рибарство 2014 -2020г., процедура BG14MFOP001-4.002 „Изпълнение на стратегиите за водено от общностите местно развитие“.
Текущите разходи и популяризиране на стратегията за ВОМР се финансират чрез договор за БФП № МДР-ИП-01-86/20.07.2018 г. Съгласно условията на договора, авансово плащане е допустимо всяка година, след одобрение на планираните дейности и разходи за съответната година. Същото се извършва ежегодно в размер до 50 на сто от стойността на одобрения годишен бюджет, който за 2021г. е 352 440,31 лв.  

С цел подготовката на искане за авансово плащане и осигуряване на необходимите средства за изпълнение на дейностите по проекта за 2021 г. е необходимо Община Бургас да осигури издаването в полза на Държавен фонд „Земеделие“ – Разплащателна агенция- запис на заповед,  която да гарантира 110% от стойността на авансовото плащане, а именно 193842,17 лв. 
С оглед необходимостта от обезпечаване на проекта с финансови средства, предлагам Общинският съвет да даде съгласие за издаване на запис на заповед без протест и без разноски, в полза на Държавен фонд „Земеделие“ – Разплащателна агенция, платим на предявяване, който обезпечава авансовото плащане по проект: „Изпълнение на стратегия за водено от общностите местно развитие на МИРГ Бургас-Камено, ДБФП МДР-ИП-01-86/20.07.2018 г., по процедура BG14MFOP001-4.002 „Изпълнение на стратегиите за водено от общностите местно развитие“, в размер на 193 842,17 лв. и да упълномощи Кмета на Община Бургас да подпише същата. 
Предвид изложеното, на основание чл.21, ал.1, т.8, от Закона за местното самоуправление и местната администрация, предлагам Общински съвет – Бургас да вземе следното 

РЕШЕНИЕ:

1. Дава съгласие Община Бургас да издаде запис на заповед без протест и без разноски, в полза на Държавен фонд „Земеделие“ – Разплащателна агенция, платим на предявяване,  който обезпечава пълния размер на искането за авансово плащане за 2021 г. по проект: „Изпълнение на стратегия за водено от общностите местно развитие на МИРГ Бургас-Камено“, ДБФП МДР-ИП-01-86/20.07.2018 г., по процедура BG14MFOP001-4.002 „Изпълнение на стратегиите за водено от общностите местно развитие“ в размер на  193 842,17 лв. (сто деветдесет и три хиляди осемстотин четиридесет и два лева и седемнадесет стотинки), представляващо 110 % (сто и десет процента) от стойността на заявеното авансово плащане по проекта.
2. Упълномощава Кмета на Община Бургас да подпише издадената запис на заповед. 
Приложения:
1. Проект на запис на заповед;
2. Копие на Административен договор за предоставяне на безвъзмездна финансова помощ /Договора/ № МДР-ИП-01-86/20.07.2018 г. и приложение № 9, неизменна част от договора.
С уважение,
ДИМИТЪР НИКОЛОВ
Кмет на Община Бургас
Съгласували:
Весна Балтина – Заместник-кмет „Стратегическо развитие и екология, дигитализация и адаптация към изменението на климата“

Красимир Стойчев – Заместник-кмет „Финанси, бюджет и икономика“

Златина Георгиева – Директор на дирекция „Правно-нормативно обслужване“
Златина Караиванова – Директор на дирекция „Бюджет и финанси“
Мая Русева – Директор на дирекция „Стратегическо развитие“

Изготвил: Мариела Гъркова – гл. експерт СР

